
ETANO,  de  quo  fcripturus  pauca 
fum,  nullum  malum  hominibus 
horrendum  magis  contigit. 

Tetanus  genus  morbi  eft,  fub  fe 
multas  fpecies  comprehendens  ;  quae 
apud  antiquos  a  partibus  laborantibus 
tradtae  funt,  ut  EmproJIhotonus,  ubi  mu£ 
culi  truncum  corporis  antrorfum  flec¬ 
tentes  ;  Opijlhotonus ,  ubi  mufculi  corpus 
eredtum  tenentes  ;  Tetanus ,  ubi  mufculi 

A  utrinque 

utrinque  omnes  pariter,  adfecti  funt,  et 
corpus  erectum  riguit» 

Has  Sua  vages  i  us  et  compluies  prae¬ 
terea  memorat,  quas  caufis  unde  oriantur 
diftinguit. 

^  'T.  * 

Antiquorum  fpeciesmihi  unus  idem- 
que  morbus,  gradu  tanquam  varians,  vi¬ 
dentur  ;  qui,  lethalis  quoties  futurus 
eft.  in  tetanum  confummatum  perpetuo 
definit.  Neque  tali  fpecierum  difcrimine 
opus  eft,  quippe  quod  curationem  rieu- 
tiquam  moveat.  Contra,  fpecies  caufis 
difcriminatae  ufu  non  carent,  quia  ad 
cognitionem  ducunt ;  et,  licet  remotae 
tantummodo  fint,  tamen  in  unam  con¬ 
tinentem,  quam  proximam  dicimus,  con¬ 
veniunt,  juvantque  curationem.  Has 
igitur  caufas  procedente  fermone  dili¬ 
genter  notare,  nec  proprietates  etiam,  fi 
quas  experientia  praemonftraverit,  in 
curatione  omittere  decrevi. 

DEFINITIO. 

Tetanus  morbus  eft,  ubi  mufculo- 
rum  totius  corporis,  vel  partis,  fenfibus 
integris,  conftans  et  vehemens,  nolente 
homine,  conftridtio  eft.  Quae  definitio 
a convulfionibus  et  paralyfi,tefte  Se n ner- 
to  *  ;  item  a  catochiis,  ut  apud  Sau- 
vagesium  videre  eft,  hunc  morbum 
fatis  diftinguit. 

PRINCIPIA. 

Hunc  morbum  faciunt  primo  vulne-» 
rati  aut  puncti  nervi,  five  extremi  five  in 
aliqua  parte  inter  extrema  et  originem. 
Itaque  digitorum  tendines  lacerati  f ; 
vulnera  in  variis  corporis  locis  J,  eriguum 
os,  clavus  aut  fragmentum  in  pedem 

*  De  fi g.  diag.  fpaf. 

f  Med.  Eflays,  vol.  ift,  Dr  Sylvefter. 

$  Sennert.  River.  Med.  effays,  Hillary. 

impacta  j 

impacta  ;  nervus  inter  fanguinem  detra¬ 
hendum  punctus  *  ;  idem  cum  arteria 
poft  membrum  recifum  circumligatus ; 
tetanum  intulerunt  f . 

2do,  Corpus  frigido  aeri  fubito  ob* 
je<5tum,  vel  quaelibet  caufa  perfpiratio- 
nem  fubito  fupprimens  3tio,  Violenta 
mufculorum  cervicum,  ex  onere  eos  pre¬ 
mente  aut  diftorquente,  diftentio  j|.  4to, 
Morbus  venereus,  et  varia  per  corpus  ul¬ 
cera  §.  ^to,  Uteri  adfectus  .  6to,  A- 
cria  et  irritantia  primas  vias  infeftantia  ; 
qualia  funt  meconium  in  infantibus  diu¬ 
tius  retentum,  inteflinorum  vermes  **. 
7mo*j~f,  Pleno  corpore  immodica  exercita¬ 
tio.  8vo,  Piabitus  arthriticus JJ.  Quae 

*  De  Haen  Ratio  medendi. 

\  Hiilary. 

f  Sennert  River.  Bcntius.  De  Haen.  Hiilary.  Chalmers. 

[]  De  Haen- 

§  Rivei  us.  Sauvages,  De  Haen. 

«[  Journal  de  med  De  Haen 

**  Shenckius,  River-  Hiliary,  Bareri  Cbf.  Anat.  De  Haen. 

Sennertus. 

X\.  De  Haen- 

omnes  res  in  ardentibus  coeli  plagis,  aut 
plenis  in  corporibus,  magis  et  promptius 
agunt,  et  partim  pro  feminiis,  partim  pro 
poteftatibus  nocentibus,  funt  habendae. 
E  quibus  utique  coeli  calor  videtur  eum 
corporis  habitum  maxime  creare  *  qui 
tetano  maxime  periclitetur. 

HISTORIA  TETANI. 

Primum  omnium  rigor  cervicum  et 
circa  humeros  moleftus  .  eft.  Quem  de¬ 
inde  totius  corporis  laflitudo  et  parvi 
horrores  excipiunt  ;  aut  molelta  etiam 
circa  praecordia  coarctatio  aliquando  fit 
principium  ;  dein  faucium  rigor  fiubfe- 
quitur  crefcitque.  Mufculique  vel  utrin- 
que,  quod  rifum  Sardonicum  facit ;  vel 
ab  altera  parte  magis,  unde  fpafmus  Cy¬ 
nicus,  rigefcunt.  Item  dolor  longa  tergi 
fpina,  contractis  ejufdem  mufcuhs,  pro¬ 
currit.  Jamque  maxillae  ardte  conclu- 


*  Bontius,  Hillarius,  Chalmerius. 

duntur,  et  aegre  primum  devoratur,  mos 
fere  omnis  devorandi  poteftas  eripitur. 
Unufquifque  corporis  motus  vehementem 
convellentemque  fpafmum  adfert ;  qui 
a  fterno  incipiens,  cito  ad  fauces,  cervi¬ 
ces,  et  tergi  fpinam,  cum  fumma  fae vi¬ 
tia  et  dolore  pervenit.  Totum  corpus* 
praeter  manus,  quae  per  requietis  inter¬ 
valla  paulum  relaxantur,  immobiliter  ri- 
gefcit. 

Procedente  morbo,  fpafmus  fre- 
quentior  et  faevior  fit,  decimo  quoque 
vel  decimo  et  quinto  minuto,  vel  poft  le- 
viflimum  quemque  motum,  repetens. 
Accedente  fpafmo,  maxillae  magno  impe¬ 
tu  colliduntur  ;  corpufque,  pro  habitu 
quo  jaceat,  varie  magnopere  contrahitur. 
Vultus  mufculi  diris  modis  contorquen¬ 
tur.  Quod,  fi  quid  vel  in  ore  eft  vel  in 
oefophago,  id  magna  vi  naribus  ejicitur: 
Quin  et  corpus  ipfum,  per  convulfionis 
vehementiam,  e  lecto  prorfus  projicitur. 
Atque  id  fere,  manente  fpafmo,  fit ;  qui, 
fi  non  tenui  mora  adflidtum  jugulat,  cito 

temittit.  Quo  fadlo,  humeri  et  lacerti  re¬ 
clinantur,  extrema  paululum  relaxantur, 
adhuc  tamen  ita  rigida  ut  nullis  viribus 
adhibitis  fledli  poflint. 

Porro,  tam  praefente  fpafmo  quam 
poft  eum,  vultus  pallidus  contractus 
maximam  fere  anxietatem  et  dolorem 
fignificat.  Abdominis  mufculi  prorfus 
contrahuntur,  aegrotanfque  vel  afiidue  vi¬ 
gilat,  vel,  fi  quando  in  fomnum  inclina¬ 
tur,  is  parum  fincerus  vel  minimo  motu 
fonove  excutitur  :  Et  vigilanti  iterum 
altera  certa  accellio  eft.  .  Corpus  gelido 
fudore  diducitur.  Vox  cava,  loquen- 

tis  fub  terra  inftar,  eft.  Lacrimae  vol¬ 
vuntur  ;  oculi  circumrotantur  ac  contra¬ 
huntur.  Urinae  ftercorifque  nihil  aut 
exiguum  admodum  redditur. 

Manente  fpafmo,  percuflus  arteria* 
rum  varii ;  protinus  poft  eum  citi,  trepidi, 
et  ordinis  expertes,  noviffime  tardiores  et 
duri  fere  fiunt ;  neque  minus  adfpedlu  va¬ 
rius  fanguis  animadvertitur.  Raro  jufta 
febris  una  cum  hoc  morbo  adparet : 

Quae  tamen  aliquando,  praefert  im  in  iis 
qui  ex  pleno  habitu  et  caufis  ejus  labo¬ 
rarunt,  animadvertitur  ;  qui  nonnun- 
quam  delirio  fimul  male  habentur. 

Morbi  mora,  pro  numero  et  vehemen¬ 
tia  adfetfluum,  longior  brevior  ve  ;  inter¬ 
dum  ad  quintum,  feptimum,  aut  unde¬ 
cimum  diem  faevitia  crefcentis ;  ali¬ 
quando  ante  tertium  diem  jugulantis. 
Eftque  ubi  tetanus  pro  tempore  decef- 
fiiTe  videtur  ;  cujus  in  locum  dolores  a- 
cerbi  et  mufculorum  contratftiones  fuc- 
c  edunt  *.  Quin  et  exanthemata  per  fu  ra¬ 
mum  corpus,  foluto  tetano,  apparue¬ 
runt  f. 

Haec  igitur  tetani  fere  facies  eft  ;  ita 
fere,  ut  didtum  eft,  accedit,  ita  crelcit,  ita¬ 
que  ftve  decedit  feu  in  mortem  definit. 

• 

Neque  tamen  hic  non  eft  monendum,  ac- 
ceflionem  morbi  pro  caufae  natura  ali¬ 
quantum  variare.  Ortus  enim  a  vulne- 

.  “  ■7  r '  j  j  1 

*  De  Haen  Ratio  med. 

f  Adta  med.  Lond.  duo  talia  exempla  memorantur. 

re  aut  fimili  cafu  extra  corpus  accidente 
tarde  ac  faepe  non  ante  decimum,  deci¬ 
mum  quartum  diem,  aut  totum  menfem  ; 
contra  plenitudinis  caulis  natus,  quales 
perfpiratio  fubito  fupprelTa,  in  pleno  ha¬ 
bitu  exercitatio,  et  fimiles  funt,  fubito 
magis  et  majori  faevitia  adventare  con- 
fuevit  Idem  poli  quamlibet  caufam 
tarde  alias  accedit  f . 

JUDICIUM  EVENTUS. 

Tet  anus  naturae  relictus  femper  exi¬ 
tialis,  etiam  arte  et  optimis  auxiliis  adhi¬ 
bitis  difficillime  curatur.  Hippocrates 
fuo  more  certos  moriendi,  certos  conva- 
lefcendi  dies  praefiniens,  tetano  conflic¬ 
tantes  tertio,  quinto,  fepfcimo,  aut  deci- 

'*  Coi  fimile,  ipfe  nonnullos  poft  vulnera  tarde  ac  paula- 
tim  implicari  in  tetanum  vidi,  contra  duos  plenos  durius 
lub  ardente  fole  exercitos,  ac  poftea  frigida  aqua  merfos 
vidit  Hiliar.  de  morb.  Barbad. 

f  Chalmers,  med,  Carolipol. 

mo  quarto  die,  mori  adfirmavit.  Quod* 
\ibi  nullum  remedium  adhibetur,  forfi- 
tan  verum  eft. 

Verum  multi,  qui  a  medicis  tradla- 
ti  funt,  alii  longius,  alii  brevius,  omnes 
diu  poft  id  tempus,  fuperfuiffe  noti  funt. 
Quo  autem  fubitus  magis  morbi  adven¬ 
tus,  et  rapidiores  adfedtus,  eo  pejor  fpes 
futuri  eft.  Morbus  vehementiffimus  ante 
quintum  fere  diem  jugulat.  Eft  tamen, 
ut  ipfevidi,  ubi,  cura  et  idoneis  remediis 
adhibitis,  aegrotans  ad  vicefimum  fu- 
perfuit  et  periit.  Extrema  frigentia  et 
fudore  gelido  cooperta,  quin  in  hoc,  ut  in 
plerifque  aliis  morbis,  peffimum  exitum 
praenuncient,  non  eft  addubitandum.  Ri¬ 
gor  remittere  vifus,  bonum  fignum  eft  ha¬ 
bitum  *.  Neque  quin  fit  eo  inficias.  Ve¬ 
rum  femper  effe  nego ;  quia,  poft  tales 
remifliones,  morbus  faepe majori  cum  fae- 
vitia  repetens  mortem  quoque  traxit. 
Idtus  arteriarum  pleni,  molles,  et  aequales 

*  Hillar.  loc.  rei  f  Hipp, 

fadti,  madore  totam  cutem  aequaliter  co¬ 
operiendo,  fpei  aliquantum  adferunt 

CAUSA  PROXIM  A. 

Ad  proximam  caufam  illuftrandam,  in 
fibrarum  mufculofarum,  in  enormibus 
quarum  motibus  tetanum  diximus  con¬ 
fidere,  naturam  paulo  longius  prius  inqui¬ 
rendum  eft. 

Primum,  igitur,  has  fibras  unius  tan¬ 
tummodo  generis  et  eafdem  ubique  ede, 
inter  omnes  convenit, 

2do,  Earundem  fabrica  propria  a 
fimplicium  fibrarum  et  medullofarum 
quae  ubique  funt  diverfa  effe  judicata  eft. 
Verum,  qua  in  re  illa  diverfitas  pofita  fit, 
adhuc  ignoratur. 

3tio,  Ut  nihil  de  fpecie  earum  loquar, 
quippe  quam  apud  omnes  de  anatomia 
libros  videre  fit,  magnum  arteriarum  et 
venarum  numerum,  quafi  retia  forman- 

#  Chalm»  ante  rei. 

tium, 

tium,  magnum  nervorum,  in  illas  intrare 
videmus.  Sed  nervos,  et  quia  apprime 
exiles  fiunt,  et  quia  tunicam  a  pia  matre 
acceptam  tandern  deponunt,  ad  extrema 
inveftigare  nequimus. 

qto,  Haec  fibrarum  mufculofarum  in 
mediis  iis  fere  facies  adparet ;  partes  enim 
offibus  infertae,  et  in  origine  et  in  fi¬ 
nibus  paulo  diverfae,  albae,  durae,  vix 
irritabiles,  paucis  vafis,  paucis  nervis,  in- 
terftinguuntur  An  hae  a  manifeitiori- 
bus  fibris  mufculofis  continuantur? 

5to,  Multi  de  harum  fibrarum  origine 
inulta  opinati  funt  ;  alii  ab  arteriis,  alii 
a  firmis  fimplicibus,  a  nervis  alii,  eas 
oriri  contendentes.  Nos  poftremae  huic 

*  i 

opinioni  aflentimus. 

Jam,  quae  fint  iis  proprietates,  inquire¬ 
re  proximum  eft. 

]mo.  In  omni  materie,  cui  vis  cohae¬ 
rendi  et  flexilitas  ulla  ineft,  ineife  quoque 
elaterem  feu  illam  facultatem  qua  cor¬ 
pora  tenla,  vique  tendente  rurfus  re¬ 
mota,  priftinum  et  contradlum  ftatum 

recuperant, 

recuperant,  obfervamus.  Quam  ab  alte¬ 
ra  parte  nimia  cohaefio,  ab  altera  rigor 

r 

nimius,  perdit.  Haec  eadem  facultas, 
mufculofis  et  multis  aliis  fibris  commu¬ 
nis,  ab  illuftriHALLERo  vis  mortua  nun¬ 
cupatur. 

2do,  Praeter  eia  te  rem  fibrae  mufcu* 
lofae,  vita  fuperftite,  contrahendi  vim,  ea 
qua  firma  fimplicia  aut  alia  elaitica  prae¬ 
dita  funt,  longe  majorem  poffident. 

3tio,  Haec  contrahendi  vis,  quam  i- 
deo  contradilitatem  adpellamus,  fine  illa 
conditione  quae  elateri  neceffaria  eft,  fci- 
licet  fine  extremo  fixo,  fieri  etiam  poteft. 

qto,  Eadem  contradilitas  variis  fti- 
mulis  communia  elaftica  parum  moven¬ 
tibus,  quales  funt  pundurae,  et  aliis 
quarum  adionem  nefcimus,  nifi  quod 
diverfam  ab  ea  quae  communem  elaterem 
movet  novimus,  excitatur. 

5to,HANC  poteft  a  te  m  ab  EIaller  o  vim 
infitam  nuncupatam,  nos,  caufas  quibus 
excitatur  refpicientes,  irritabilitatem  no¬ 
minamus.  Eadem  praefertim  in  vivo  cor¬ 
pore 

pore  adparet,  cum  vita,  aut  cito  poft  eam, 
definit ;  et  forfitan  nifi  etiam  cum  vita 
nunquam  nafcitur,  atque  fibras  fic  ani¬ 
mans  facit  ut  vis  motrix  Baglivio  feu 
Gaubio  folidum  vivum  adpellata  fit. 

6to,  Porro,  idem  Hallerus  tertiam 
mufculis  poteflatem,  feu  nervofam,  a  vi 
infita  difcretam  diverfamque  ac  cito  vita 
foluta  pereuntem,  tribuit ;  multifque  opi¬ 
nionem  firmat  argumentis.  Neque  du¬ 
bium  eft  quin  mufculofarum  fibrarum 
contradlio,  irritamento  vel  ipfis  mufculis, 
vel  nervis  ad  mufculos  euntibus,  vel  aliis 
nervofae  naturae  partibus  admoto,  cieri 
poffit.  Contra,  idem  nervis  ligatis  aut  in- 
cifis  fruftra  admoveri  videmus. 

7mo,  Unde  contradlionem  mufculo- 
fam,  a  potelfate  per  nervos  ad  mufculuin 
adveniente,  nempe  nervofa,  cieri  poffe, 
recle  ponere  videmur.  Quin  et,  utram¬ 
que  poteflatem  efle  eandem,  fcilicet  u- 
tramque  nervofam,  verifimile  reddere  fpe* 
ramus. 

His 

His  rebus  ant  facultatibus  mufculofis 
conllitutis,  ad  earundem  caufas  tranfire 

*  »»  •'  f 

proximum  eft. 

Nonnulli  phyfiologi,  fabricam  muf1 
culofarum  fibrarum  eam  effe  quam  cordis 
et  arteriarum  vires  moveant,  crediderunt. 
Verum, 

imo,  Minuta  fibrarum  mufculofarum 
fabrica  ea  eft,  quam  inviam  cordis  viri¬ 
bus  effe  neceffe  fit.  Aut,  fi  non  fit,  certe 
cordis  vires  hic  tantae  effe  nequeunt 
quantis  ad  contractionem  moliendam 
opus  fit. 

2do,  Hallerus  %  recifis  mufculo- 
rum  arteriis  aut  adligatis,  illos  minime 
•tamen  adfici,nifi  longo  poft  tempore  et  in¬ 
ducta  jam  gangraena,  oftendit. 

3tio,  Arteriis  idem  irritatis,  nullam 
mufculi  cujufquam  mutationem  fequi, 
vidit.  Unde  contractionem  extra  cordis 
aut  vaforum  fanguiferorum  vires  politam, 
aut  non  multum  inde  adjuvari,  jure  col¬ 
ligit. 

*  P.  1.  4C6, 

Alii  contra&ionem  a  nervis  pendere 
judicaverunt.  Quae  opinio  nunc  ubique 
fere  invaluit. 

Cujus  opinio  quibus  nitatur  argumen- 

•  •  •  - 
tis  inquiramus. 

imo,  Ex  Hallero  et  aliis  anatomi¬ 
cis,  ad  omne  mufculum  plures  nervos, 
quam  ad  partes  magnitudine  multo  fupe- 
riores,  difcurrere,  haud  dubia  fide  dif- 
citur. 

2do,  Si  quis  in  mufculum  nervus  con¬ 
tinuari  definit,  ejus  mufculi  contradlili- 
tas  protinus  ex  parte,  et  cito  ex  toto,  pe¬ 
rit. 

3tio,  Irritamenta  nervis  admota 
motum  mufculofum  aut  exprimere  aut 
fupprimere  poiTunt.  Id  quod  experimenta 
innumerabilia,  tam  in  mufculis  integris 
et  fua  corporis  fede  manentibus,  quam  in 
iifdem  excifis,  ab  Hallero,  Monroio, 
Thoma  Smithio  medico,  nuper  hic  a- 
lumno,  aliifque  capta,  fatis  fuperque  pro¬ 
bant.  Cujus  rei  uirinque  argumenta,  ct 
inde  opiniones  conceptas,  in  ejufdem 

Smithii 

Smithii  Difputatione  inaugurali  de  ac¬ 
tione  mufc  ulorum,  reperientur.  Unde 
quid  nos  colligamus  accipe. 

imo,  Vis  infita  Hall eri, quam  pote- 
ftatem  inhaerentem  adpello,  certis  rebus 
aut  irritamentis,  quae  fi  ve  ipfis  mufculis 
five  nervis  cum  iis  connexis  admoventur, 
cieri,  augeri,  et  imminui*  fine  ullo  effe&us 
difcrimine,  noteft. 

2do,  Fibrae  mufculofae,  variorum 

-rr  7 

irritamentorum  aut  rerum  imprimentium, 
poftea  motum  fufcitantium,  vim  per  nervo¬ 
rum  communionem,  et  facilitate  pari,  ac 
ii  ipfis  nervis  admota  forent,  perfentiunt. 

3tio,  Vis  nervofa  in  mufculo,  a  reliquo 
corpore  fegregato,  aliquamdiu  remanere 
poteft  *. 

Ex  quibus  omnibus  colligo, 

imo,  Materiem  nervorum  et  fi¬ 
brarum  muiculofarum  unam  eandemque 
efle : 

#  Hal.  P.  L.  367. 

C  2do> 

2do,  Fibras  mufculofas  a  cerebri  et 
nervorum  parte  medullofa  continuas  per¬ 
venire  : 

3tio,  Vim  Halleri  infitam  et  nervofam 
eandem  eile,  et  corporibus  poft  vitam, 
ut  videtur,  exftindlam,  aliquamdiu  fuper- 
efle,  fed  cito  evanefcere  : 

4to,  Porro,  licet  nervis  et  mufculis 
materia  communis  fubflt,  ii  illi  contrac- 
tilitate  careant,  id  iit  quia  propria  ho¬ 
rum  fabrica  iis  deeft. 

Constituto  igitur,  contra&ilitatis 
mufculofae  caufam  a  potefiate  nervofa 
pendere,  quae  iit  iftius  poteftatis  natura 
deinde  coniiderandum  eft. 

De  poteftatis  nervofae  natura  duae 
'  opiniones  percrehuerunt.  Quarum  pri¬ 
ma,  humorem  liquidum  inelafticum  ca¬ 
vis  nervis  perfluentem,  ponit. 

Verum  motus  hujus  velocitas  et  con¬ 
tractionis  vis,  tali  humore  pofito,  non 
eft  explicabilis. 

Altera  opinio,  poteftatem  nervofam 
in  materia  elaftica  intus  et  extrinfecus 

nervis  adhaerente  confidere  et  propagari, 
proponit. 

Qu  i  e  rurfus  in  duplicem  diducitur 
opinionem.  Quarum 

Alt  era,  motus  nervofos  in  nervorum 
quafi  chordarum  ofcillationibus  aut  tre¬ 
moribus  ab  extremo  corpore  ad  originem 
nervorum  patentibus,  condituit. 

Verum  nervi  tanto  rigore  aut  tenfione, 
quantis  ad  tales  ofcillationes  peragendas 
fufficiant,  non  videntur  praediti.  Neque 
enim  quicquam  fimile  in  nodris  corpori¬ 
bus,  membrana  auris  tympani  excepta, 
cernitur. 

Altera  ponit  opinio,  nervofos  eof- 
dem  motus  in  ofcillationibus  humoris 
eladici  per  nervos  ad  omnia  corporis  per¬ 
venientibus  confidere.  Quae  opinio  eo 
magis  nuper  recepta  ed,  ex  quo  Is  a  acus 
N  eu t  o n  u  s,  celeber  eques  et  philofophus 
Anglicanus,  dodrinam  aetheris  per  om¬ 
nem  naturam  pervadentis,  et  cohaefionis 
caufam  condimentis,  tradidit. 

Porro,  eledricitas  et  magnetifmus, 

tales 

tales  humores  elafticos  revera  in  natura 
e  fle»  argumento  funt.  Quin  et  multa 
naturae  nervofae,  ofcillantem  ejufdem  po- 
teftatis  nervofae  naturam,  confirmare  vi¬ 
dentur.  Quae  et  nobis  opinio  placet. 

Talem  autem  humorem  elafticum 
motus  nervofos,  ideoque  aCtiones  noftras 
omnes,  continere, lenius  audiendi,  videndi, 
olfaciendi,  et  tangendi  aut  titillandi,  mo¬ 
di  quidam  probant.  Idemque  in  fapore 
quoque  fieri,  rationis  fimilitudo  fuadet. 

Porro,  cum  vis  cohaerendi  in  ani¬ 
malibus  vivis  multo  major,  quam  in  mor¬ 
tuis  fit,  fi  hunc  humorem  elafticum  eflfe 
cohaefionis  vinculum  aut  caufam  Neu- 
tono  concedimus  ;  fequetur,  contracti¬ 
onis  mufculorum  caufam  effe  eandem 
poteftatem  audiam,  quae  eorum,  ut  fir¬ 
morum  fimplicium,  contraCtionem  effi¬ 
cit. 

Hic  humor  elafticus  a  certo  partium 
confilio  feu  difpofitione  pendere  videtur, 
fibrifque  nafcentibus  forfitan  protinus 
inditur.  Quod  quidem  rationis  fimili- 

*  t 

tudo  fulphuris  confirmat.  Quod  fluens, 
materiam  eledlricam  non  conducit,  foli- 
dum,  fit  electricum  idque  excitatum. 

It  em,  ferrum  calcinatum  vim  magne* 
ticam  perdit  ;  quam,  phlogifto  reddito, 
iterum  recuperat. 

Jam, qua  ratione  contraCtio  mufculofa 
fiat,  indagandum.  Quod,  quo  illuftrhis 
fit,  doCtrinae  nervofae  fumma  faftigia 
percurram. 

I.  Orbis  nervofus  parte  cerebri,  ce¬ 
rebelli,  medullae  oblongatae  et  medul¬ 
lae  fpinalis  medullofa,  eadem  in  nervos 
continuata  perque  has  in  multa  diverfa 
corporis  diftributa,  conflat ;  totufque  his 
quatuor  partibus  continere  videtur  : 

mo,  Parte  medullofa,  ut  diCtum 
modo  eft,  cranio  et  cavo  vertebrali  conten¬ 
ta  ;  quae  omnis  fibrola  efle  videtur,  licet 
fingulae  fibrae  membranis  involventibus, 
quae  manifeftae  fint,  nullis  inter  fe  fegre- 
gantur. 

idoy  Nervis,  in  quos,  ut  didlum  eti¬ 
am  eft,  eadem  materia  medullofa  conti¬ 

nuatur,  fed  hic  evidentius  in  fibras  fe- 
parata  ;  quarum  fingulas  fic  feparatas 
membrana  a  pia  meninge  deducia  in¬ 
cludit. 

3 tio,  Quibusdam  eorundem  nervo¬ 
rum  extremis,  quorum  pars  medullofa, 
in  aliquantum  longitudinis  membranis 
includentibus  nudatur,  atque  ita  in  cor¬ 
pore  fita,  ut  externarum  rerum  aftioni  ob¬ 
jiciatur,  et  forfitan  ita  confabricata  ut 
certarum  rerum  adlione  fola  moveatur. 
Haec  fentientia  nervorum  extrema  adpei- 
lamus. 

4 to,  Quibusdam  nervorum  alteris  fi¬ 
nibus,  ita  conformatis  ut  peculiaris  et 
propriae  fibi  contradlilitatis  participes 
fint  ;  quique  ita  fiti,  ita  cum  aliis  parti¬ 
bus  connexi  funt,  ut  pleraque  firmorum 
et  humorum  corporis  moveant.  Eos 
motores  nervorum  fines  feu  extremos  aut 
fibras  mufculofas  nominamus. 

II.  Hae  partes  orbis  nervofi  ubique 
continentes  et  contiguae  funt,  eadem 
fere  mixtura  et  confilio  feu  adgregatione 

communi , 

communi,  ideoque  a  qualibet  ejufdem  or- 
bis  parte  ad  quamlibet,  modo  continens 
et  contigua  materia  permaneat,  motum 
recipientes. 

III.  In  vivo  homine  aliquid,  nulla  ma¬ 
teria,  partibus  nullis  confiitens,  feu  mens, 
conftanter  ineft.  Cujus  effedlus  omnis 
cogitatio  ducenda  eft.  Quae  tamen  fa¬ 
cultas  cogitans,  vivente  homine,  ita  cum 
parte  ejus  corporea  et  praecipue  cum 
natura  nervorum  conjundta  eft,  ut  in 
hac  motus  excitati  cogitationem  creent, 
cogitatio  alios  motus  renovet. 

IV.  Extremos  nervos  imprimentia 
motus  in  corpore  excitant.  Quod  fi,  quo 
modo  hoc  imprimentia  praeftent,  reddi 
ratio  queat,  fimul,  quo  modo  contradtio 
mufculofa  perficiatur,  difcetur. 

Imprimentia  ea  dico  quae  partes 
nervofas  impellunt;  quo  impulfu  novi 
motus  in  noftris  corporibus  excitantur. 
Eodemque  nomine  omnes  notiones,  feu 
ideas  quas  dicas,  quae  nervorum  motuum 
principia  funt,  compledtor. 

Nonnulli 

Nonnulli  phyfiologi,  extremis  fen- 
dentibus  impulfis,  mentem  illic  agere  et 
fua  vi  motum  excitare,  pofuerunt.  Qua 
opinione,  praeferam  Stahliorum,  rejecta, 
nos  mentis  vim  intra  cerebrum  confifte- 
re  his  rationibus  arbitramur  : 

imo ,  Quia  hi  nervi  impulfi  nullum 
fenfum,  nili  nervo  a  fine  ad  originem  li¬ 
bero,  nec  ullo  modo  interturbato,  cient ; 

2do,  Quod  voluntas,  nullam  mufculi 
cujufvis  contractionem,  nifi  nervo  inter 
originem  et  partem  movendam  libero  et 
non  interturbato,  praedat.  Quam  u- 
tramque  rern  experimenta  innumerabi¬ 
lia  firmant. 

Unde  concludimus,  imprimentia  in 
fentientes  nervorum  fines  agere,  per  humo¬ 
ris  elaftici  nervis  adhaerentis  et  involu¬ 
cris  eorum  conclufi  olcillationes  ad  cere¬ 
brum  motum  perferre,  ibi  fenfum  exci¬ 
tare  ;  quem  fenfum,  pro  genere  ejus  et 

variis  modis,  voluntatem  feu  quandem 
partes  movendi  cupiditatem  addere,  et 
hanc  contractioni  mufculorum  in  hos 

vim  nervofam  concitando,  occafionem  de¬ 
mum  dare. 

Atque  hoc  commune  maxime  exem¬ 
plum  eft,  ubi  nempe  motus  fumus  con- 
fcii.  Verum  alii  contractionis  modi  funt, 
ut,  cum  irritamentum  contraCtionem, 
mente  parum  conicia,  vi  nervofa  in  muf- 
culum  movendum  dirigenda,  facit. 

Lex  corporis  eile  videtur,,  ut  contrac¬ 
tionem  relaxatio  fequatur.  Quod  fic  ex¬ 
plicabile  eft  :  Ut  vis  nervofa  per  humo¬ 
rem  elafticum  peragitur,  ita,  inipulfu 
quoque  accidente,  hic  ad  motus  organa 
dirigitur,  ubi  in  mufculo  adcumulatus 
contraCtionem  ciet ;  ftimuloque  fublato, 
naturalis  fibrarum  contraftilitas  rur- 
fus  agit,  feque  in  priftinum  ftatum  relti- 
tuere  conatur;  Quem  conatum  naturalis 

f 

ejufdem  humoris  elaftici  nifus  in  aequi¬ 
librium  juvat.  Quae  tamen  lex  in  certis 
fibris  mufculofis  locum  habet,  fcilicec  in 
omnibus  reCtis,  fed  non  etiam  in  iis  quae 
cava  cingunt. 

Sic  camlitutOj  fliltem  per  conjedturam 
probabilem,  contradhonis  modo,  comme¬ 
morabo  : 

I.  Causas,  quibus  elafticus  humor 
adeo  ad  contractionem  dandam,  adjuve¬ 
tur. 

ima,  Stat  us  mufculofarum  fibrarum 
et  firmorum  fimplicium  e  it, 

2 da,  Status  tenfionis  materiae  me- 
dulofae  per  vafa  fang uifera  ei  adnexa. 

3tia,  Status  ejufdem  humoris  calore 
aut  aliis  impubibus  adfeblus. 

4ta,  Status  ejufdem  prioribus  im¬ 
pubibus  creatus. 

5ta,  Sr  at  us  cerebri. 

Ha  £  c  omnia,  humorem  nervo  fu  m,  mo¬ 
bilitatem  adficiendo,  adficiunt.  Quae  mo¬ 
bilitarem  augent,  pro  excitationis  ;  quae 
eandem  imminuunt,  pro  collapfus  caufis, 
habenda  funt.  Quod  ita  effe,  rationis  e- 
lectricorum  fimilitudo  fuadet.  Quae, 
pro  humoris  in  iis  accumulati  copia,  exci- 
citari  dicimus.  Quin  et  eos  ipfos  flatus 
diverfos  fomni  et  vigiliae  ratio  illuftrat. 

Excitationis  caufae  ad  haec  redire 

videntur: 

videntur:  Primum  calorem;  tum  irri¬ 
tamenta  evidentius  mechanica  ;  3 tio,  Im- 
pulfus, quorum  propriam  agendi  rationem, 
ni  fi  eventu  priorum  fimili,  nefcimus  ;  4to, 
Plerofque  animi  fenfus  ;  jto,  Impulfus 
live  fenfum  five  non  excitantes ;  6to, 
Tenfionem  va forum  fanguiferorum. 

Haec,  pro  vi  et  diuturnitate  qua  a- 
gunt,  cerebrum  vel  ex  parte  vel  totum 
adficiunt,  et  humoris  elaftici  mobilitatem 
majorem  efficiunt.  Quae  mobilitas,  in 
motus  organa  converfa,  contrahendi  faci¬ 
litatem  et  vehementiam  majorem  in¬ 
fert. 

Denique,  tetani  caufas  remotas  tales 
efie  reperimus,  quales  ad  haec  capita  re¬ 
deant.  Ergo  ejus  caufam  proximam,  in 
audla  humoris  nervofi  excitatione,  eodem- 
que  in  mufctilos  impulfo,  collocamus. 
Quam  quidem  caulae  remotae,  vel  irrita¬ 
mento  ipfi  nervorum  origmi  protinus  ob- 
jedo,  vel  habitu  cerebri  huic  fimili  in¬ 
cludo,  conftituunt.  Id  quod,  caufis  iftisf 

quas  obfervatio  hujus  morbi  effe  demon* 
ftravit,  enumeratis,  licet  illuftrare. 

Qf  in  etiam  vehementia  tetani  tani 
late  corpus  percellens,  et  adveniendi  tem¬ 
pus,  per  illas  caufas  de  quibus  fupra 
comprehenfum  eft,  quae  nervofam  adlio- 
nem  variare  et  mutare  didlae  funt,  expli* 
cari  polle  videntur. 

Postremo,  ratio,  qua  remedia  quae 
efficaciflima  adverfus  tetanum  comperta 
funt,  qui  melius  explicari,  quam  cerebri 
excitatione  polita,  pollit,  non  video. 

CURATIO. 

Tria  medendi  confilia  opus  funt  t 

Primum,  cerebri  excitationem  praeter* 
naturalem  imminuere,  ideoque  prius 
noxam  irritantem  adimere. 

Deinde  irritationi  majori  occurrere. 

Postremo,  corporis  mobilitatem  fe¬ 
ci  a  re. 

In  primo  confilio  caufarum  ratio  fpec- 

tanda 

tanda  eft.  Itaque  os,  clavus  aut  teli 
fragmentum,  fi  ea  in  caufa  fuerint,  exi¬ 
menda  ;  item  nervus  folvendus,  aut  mem¬ 
brum  recidendum.  Porro,  onus  aut 
compreffio,  ubi  ea  occafionem  dederunt, 
auferenda  ;  ubi  vulnus  morbum  fecit, 
ejus  natura  mutanda.  Poftrerno,  fi  quid 
irritans  ventriculo  receptum  morbum 
fecit,  id  per  vomitum  rejiciendum  *.  Si 
aliena  in  primis  viis  latentia  nocue¬ 
runt,  quale  meconi um  in  infantium  eft, 
leniilime  purgantia  conveniunt.  Multi 
oleum  caftorii  vel  ore  dant,  vel  in  alvum 
immittunt.  Quae  ratio,  univerforum  in 
tetano  antiquorum  ufu,  comprobata  eft. 
Et  Hillarius,  morbo  a  vermibus  orto, 
ubi  idonea  ore  remedia  dandi  non  eft  po- 
,  teftas,  idem  oleum  in  anum  immiffum 
reliquis  omnibus  auxiliis  praefert:  Nec 
immerito  ;  fiquidem  et  minime  ftimulat, 
et  vermes  extinguere  notum  eft.  Deni¬ 
que,  ubi  pleno  habitu  exercitatio  aut 
habitus  arthriticus  offendit,  ftiinulus 
quem  arteriarum  tehfio  efiicit,  fanguinis 

detractione 

detra&ione  removeatur.  Quod  retnedi** 
um  poft  Hippocratem  nemo  non  proba¬ 
vit,  cujus  utique  in  ufu  virium  hominis 
rario  haberi  debet  *.  Nonnulli,  ut  Hil- 
larius,  fanguinem  folum  in  cafibus  a 
plenitudine  pendentibus,  quales  ii  funt 
de  quibus  agitur,  detrahendum ;  alii,  ut 
Ch  alme  rus  nofter,  remedium  exten- 
dendum  et  in  plerifque  cafibus  adhi¬ 
bendum  judicant.  Quod  et  nobis  placet; 
fiquidein  hic  morbus  vix  unquam  nifi 
aut  a  plenitudine  nafcitur,  aut  cum  eo 
conjungitur.  Et  fi,  ut  Sennerto  placet, 
vires  fpeclentur,  fanguinis  praeterea  mif- 
fio  ad  reliqua  medicamenta  viam  com¬ 
mode  facit.  Ubi  habitus  arthriticus, 
dempta  hujus  caufa,  morbum  intulit,  ea 
refponfura,  quae  arthritidem  ad  extrema 
repellunt,  verifimile  ed.  Ergo  veficato- 
ria  et  finapifmi  ufui  ede  poffunt.  Ne¬ 
que  me  movet  nonnullorum  metus,  ne  di- 
mulus  illorum  noceat.  Nam  is  ftimulus 
et  exiguus  et  brevis  videtur,  et  cito  con¬ 
trario 

trario  effeCtu,  fcilicet  humoris  detractio¬ 
ne,  Tatis  fuperque  penfatur.  Quod  fi 
antiquorum,  qui,  tefte  D  J  Haenio,  huic 
auxilio  multum  inftiterunt,  au&oritatem 
valere  oportet,  certe  in  hoc  cafu  opporte- 
bit,  ubi  fummo  ufui  haec  remedia  fu¬ 
tura  cum  ratio  tum  experientia  evincunt. 

Secundum  confilium  tum  locum  ha¬ 
bet,  cum  ea  quae  in  primo  memorata 
funt  fruftra  fuerunt,  aut  ubi  morbus  a  fe¬ 
cunda  caufa  habitum  cerebri  priori  fimi- 
lem  efficiente  ortus  eft  Ergo  omnis 

amplius  irritatio  prohibetur,  nervo  ad  lo¬ 
cum  eunte  perdito,  quod  fit  vel  ipfum 
nervum  intercidendo,  carnem  circa  eum 
concidendo,  vel  cucurbitas  fu  peri  m  po¬ 
nendo,  item  comburendo,  partes  un¬ 
guentis  anodynis  admotis  adfricando  *  ; 
et  fic  partis  laborantis  fenfibilitatem 

delendo,  aegrotantem  immotum  fervan- 
do,  lucem,  flrepitum,  et  ftimulans  quod¬ 
que  vitando,  pofiremo  alvus  ut  jufti  ordi¬ 
nis  fit  curando.  Ad  alvum  fic  curan¬ 
dam  leniffime  flimulantia  dari,  et  relaxan¬ 
tia 

tia  extrinfecus,  ad  horum  effedlum  juvan¬ 
dum,  adpiicari  oportet. 

In  colica  pidtonmn  oleum  caftorei  al¬ 
vum,  et  fere  fine  omni  ftimulo,  mollire  re¬ 
pertum  eft  >  quod  ideo  hic  quoque  profu¬ 
turum  fpes  eft.  Cibos  dari,  quam  maxi¬ 
me  immoto  corpore,  et  quam  minime 
cum  hominis  moleftia,  convenit.  Omnis 
calor,  frigus  omne,  quae  nimia  funt, 
ft imuli  caufa  vitanda  funt.  Antiqui  fter- 
cus  equinum,  Hillarius  eodem  confi- 
lio  fomenta  calida,  parti  laboranti  admo¬ 
verunt.  Quae  tamen,  nifi  caute  et  imis 
folum  extremis,  non  adhibenda,  ne  fti“ 
mulando  obfint,  opinor. 

Mobilitat  em  corporis  fedant,  et 
tertio  confilio  refpondent,  ea  quae  ex 
efFedm  fedantia  vocantur.  Quorum 
longe  maxime  efficax  opium  elt. 
Haec  omnibus  feculis  in  ufu  fuerunt. 
Hippocratem  hyofcyamum  cum  oleo 
codum  fomentandi  caula  adhibuiffe  legi- 
mu  s .  S  H  £  N  c  K  i  u  s  theriacae  et  card  ani  men¬ 
tionem  facit,  feque  opifthotanon  electua- 

rio  mithridatio  et  mofcho  compotitam  fu- 

ftuliflfe 

ftuliffe  praedicat.  Bont rus, fine  laudano 
quercitano  et  euphorbio  datis,  nullam 
falutem  effe  affeverat.  Opium  cum 
mofcho  Hil larius  praecipit.  Is  a  par¬ 
va  copia  incipere,  plus  deinde  prout  egif- 
fet,  aut  faepius  deinde  dare,  confuevit. 
Idem  fefe  dena  cum  fenis  aut  vicena  ex- 
tradli  tliebaici  grana,  vicenarum  et  qua¬ 
ternarum  horarum  fpatio  faepius  dediffe, 
nec  amplius  quicquam  quam  levem  fom- 
num  fine  ftupore  aegrotanti  peperifie,  ad¬ 
dit. 

ChalmerUs,  in  utili  ejus  de  hac  re 
difputatione,  inter  A  dia  medica  Londinen- 
fia  in  lucem  edita,  illud  remedium  ufque 
eo  dum  fpafmus  fub  fterno  folvatur,  ar¬ 
teriae  molliter,  plene  et  bono  ordine 
micent,  et  toto  corpore  mador  dimanet, 
audadter  dandum  commonet.  Ducenas 
tindlurae  thebaicae  guttas  firnul  dare 
confuevit ;  quae  tamen  amplius  tres  horas 
aegrotantem  levatum  non  fervavit.  Eo¬ 
dem  viro  jubente,  ipfe  laudani  liquidi 
fupra  unciam,  intra  viginti  et  quatuor  ho- 

'E  ras, 

ras,  fine  effectu  ullo  memorabili,  dedi. 
In  Actis  medicis  Londinenfibus  a  Sylve- 
stre  medico,  denis  excraeli  indies  granis 
datis,  unium  hominem  ;  aliuim  a  Cle- 
phaiNo  medico,  datis  puri  opii  granis 
vicenis  et  quaternis,  quadragenarum  et 
oftanarum  horarum  fpatiis,  et  libero  opii 
ufu,  tres  infuper  in  iifdem  Aciis  Londi- 
neniibus  fanitati  reftitutos  comperimus. 
Cum  igitur  praecipuum  remedium  opi¬ 
um  fit,  nonne  ea  res  noftram  dodirinam 
de  nimia  excitatione  ut  imorbi  caufa  com¬ 
probat  ?  Quam  eandem  ingeniofiilirnus 
praeceptor  nofter  Cullenus  doftrinam 
nobis  tradidit.  Videmus  etiam  hoc  reme¬ 
dium,  nili  larga  manu  fubminiftratum, 
nihil  agere.  Neque  aliud  praeterea  prae¬ 
ceptum  eft,  nili  ut  copia  danda,  prout  mi¬ 
mus  aut  magis  profuerit,  ita  vel  augeatur 
vel  imminuatur.  Ad  cujus  effebtuin  ju¬ 
vandum,  ea  quae  ad  irritationis  caufa im 
tollendam  pertinent,  fimul  cum  cura 
conjungenda  funt.  Sub  quibus  fangui-* 
nis  miilio  comprehenditur  ;  quae  non  fo- 

lum  ftimulam  a  vaforum  fanguiferorum 
tenfione  ortum  tollit, '  fed,  corporis  rigo- 

f 

rem  infringendo,  opii  adlionem  expedit. 
Neque  ab  opii  ufu  deterreri  debemus,  fi 
primo  quoque  tempore,  aut  parva  copia 
datum,  corpus  ftimulavit  et  adfecluum 
faevitiam  auxit,  quin  e  contrario  largi¬ 
us  et  audacius  dare  pergendum  eft. 

Eodem  quo  opium  confilio  mofchus, 
caftoreum  et  alia  medicamenta  hujui- 
modi  laudantur:  Quae  fine  opio  nihil 
fecifte  audivimus. 

Jam  ea  quae  hadtenus  non  memorata 
funt,  memoranda  videntur  \  licet  ad  quod 
confilium  potifiimum  pertineant  incertum 
eft. 

Ba  lneum,  quod  multi  commendant, 
Cha  lmeris  fatis  fere  efle  ad  fanationem 
contendit.  Cujus  utique  mihi  anceps  ad- 
miniftratio  eft  ;  fiquidem  vel  minimus 
error  peffimum  exitum  trahit.  Ob  quam 
caufam  balneo  Hilla rius  calida  fo¬ 
menta  anteponit.  Cha lm er  us,  pro  ca¬ 
lore  coeli  et  pulfus  ratione,  a  nonagefimo 

et 

et  fexto  ad  centefirrium  et  duodecimum  „ 

..V  *  •  .  ••  i- 

thermometri  Far  henheitian  i  gra¬ 
dum  aquam  calefecit.  Ego  vidi  balneum, 

f 

quod  fupra  centefimuxn  et  fecundum  e- 
jufdem  thermometri  gradum  non  incalu¬ 
erat,  aegrotantem  jugulare. 

Frigida  lavatione  Hippocrates 

k<  *  u  \  ^  ■  :i 

aeftivo  tempore  juvenes,  alacres  et  ulce¬ 
rum  expertes,  uti  jufiit.  Du  Haeni- 
us  duos  hoc  remedio  ad  fanitatem  reduc- 
tos  memorat.  Idem  Hippocrates  ca¬ 
lefacientia,  aut  qualia  febrem  accendant, 

*  ”  y 

praecepit.  Quod  aliter  Du  H aenius 
non  probat  quam  audloris  verbis,  extre¬ 
mis  in  malis  extrema  remedia  effe  tentan- 

£  •  '  •  •  '  i 

y .  -■  *  »  -  -  .  >■  >  •  A.  1  , 

da. 


Ri  ver  i  u  s,  decima  ejus  obfervatione, 
quam  ab  Aimaro  medico  acceperat,  fub 

5  ,  .  V  .  i 

titulo  rarae  fpeciei  convullionis  ;  ubi,  poft 
vulnus  quo  brachium  perdiderat  conglrn* 
tinatum,  homo  in  hujus  morbi  fpeciem 
incidit,  multifque  fruftra  tentatis,  fali- 

vam,  fufpicione  labis  venereae  motam, 

\  ■ 

tantoque  cum  fucceffu  memorat,  ut  ter¬ 


tio 

tio  quam  faliva  profluere  coeperat  die 
morbus  prorfus  fugerit.  Quem  cafum 
eo  minus  omittendum  putavi,  quod 
fimilis  alius  a  Bonaldo  Monroio, 
Sandti  Georgii  nofocomii  Londinenfis 
medico,  Societati  philofophicae  Edinenfl 
mox  ut  in  lucem  edatur,  et  chartis  ejus 
inferatur,  tradendus,  quemque  mihi 
legendi  facta  poteftas  eft,  illum  apte  con¬ 
firmat.  Quidam,  qui  diu  in  infula  Ja~ 
maica  medicinam  exercuerat,  complu¬ 
res  tetano  qualem  defcripfimus  curavit. 
Is  primo  quoque  tempore  iifdem  reme¬ 
diis  quae  nos  memoravimus,  opio  nem¬ 
pe  et  mofcbo,  magnis  humorum  detracti- 
cnibus,  balneo,  fomentis,  et  extrinfecus 
rebus  admotis,  fed  fruftra,  uti  confuevit, 
Ob  quam  caufam  fledtere  genus  curatio¬ 
nis,  et  aliud  aliquid  experiri,  decrevit.  Er¬ 
go,  monitus  a  nefcio  quo,  falivam  movere 
in  hoc  morbo  adgreffbs  eft,  adeoque 
profpere,  ut  fimi]l  ac  mercurius  fauces 

afficere  faliva  mota  coepit,  mufculorum. 

*  -*  '  ..  •  *  .  ,  **  » 

maxillarium  fpafmus  follitus  fit,  reliqu^ 

omnia  mala  brevi  poft  deceflerint,  et  in^ 
tegram  homo  falutem  lit  adeptus.  Quo 
fuccellu  eredtus,  omnes  qui  deinde  ejus 
curae  commiffi  funt  pari  ratione  curavit, 
et  numero  duodecim,  qui  opera  ejus 
fatis  mature  u(i  funt,  valetudine  confir- 

V 

mavit.  Pauci,  qui  ferius  ad  eum  vene¬ 
rant,  fcilicet  adeo  jam  ad  mortem  vicini 
ut  tempus  quo  mercurius  ore  faiivam 
moveret  non  permitteretur,  ideo  perie¬ 
runt. 

t 

Ratio  qua  faiivam  movit  haec  erat  : 
Aegrotantem  in  balneo  iervavit,  et 
unguento  mercuriali  axungiae  fuillae 
et  mercurii  partibus,  eum,  ita  fae- 
pe  itaque  libere  ac  faluti  ejus  convenire 
videbatur,  inunxit.  Quod  fi  morbus 
gravior  aut  proveftior  forte  fuit,  quam 
celerrime  mercurius  fic  adplicatus  eft. 

Nulla  praeparatione  adhibita,  et  ante 
et  tempore  fputi,  opium  ad  fomnum  con¬ 
ciliandum  dedit.  Ego,  talis  curationis  ra¬ 
tionem  non  explicaturus,  ipfam  rem  tra¬ 
didi  ile  contentus  fum.  Neque  amplius 

quicquani 

quicquam  addendum  ceafeo  quam  teta- 
ni  adventum,  adeo  faepe  repentinum,  adeo 
faevum  ab  initio  effe,  ut  omnium  cafuum 
curatio  uni  huic  remedio  non  commit¬ 
tenda  videatur* 

Aliam  hiftoriam  quoque  in  eandem 
fententiam,  verbis  Monroianis  unde 
accepi,  huic  fubjicere  operae  pretium  e(t; 
eoque  magis,  quod  rem  confirmare  vide¬ 
tur.  Is, 

“  Jagobus  Tod,’’  ait,  “duobus  menfi- 
bus  poft  crus  dilacerata  cute  perfractum, 
crure  jam  fere  confolidato  et  vulnere  cutis 
prope  conglutinato,  in  tetanum  demum 
incidit.  Qui  morbus,  fanguine  detradto, 
alvo  purgata,  velicatoriis  impofitis,  et  o- 
pio  dato,  ex  chirurgorum  qui  hominem 
forte  curabant  praecepto,  nihilominus 
crefcebat, 

“Tandem  ego  et  illuftris  meus  collega 
Gulielmus  Cullenus  rogati,  ut  fan- 
guis  iterum  detraheretur,  vulnufque  nova 
plaga  incideretur,  praecepimus  ;  eo  fcili- 

•  _  •  4  |  '  .  *  -  '  * 

cet  confilio,  ut  five  acris  materia  conci  u- 
fa  ofienfae  caufa  efiet,  ea  educeretur; 

five 

five  acutum  offis  fragmentum  aut  callixs, 
nervo  irritando,  noxae  effiet,  humoris  a- 
deo  prope  partem  laborantem  exitus  le¬ 
vamini  foret;  item,  poit  vulnus  denuo  in- 
cifum,  ut  totum  crus  calida  aqua  fovere¬ 
tur,  et  fupra  plagam  panis  et  lac  concoc¬ 
tum  tepens  imponeretur,  alvus  purgare¬ 
tur,  aut  hanc  mollientibus  clyfteribus 
duceretur,  poftremo  opii  bina  vel  terna 
grana  limul  toties  et  tamdiu  darentur, 
quoties  et  quamdiu  chirurgi,  qui  operam 
fimul  dabant,  tuto  id  fieri  judicarent. 

“  A  E  g  R  o  t  a  n  s  de  incidenda  aegra  parte 
recufavit  ;  reliquis  praeceptis  paruit. 
Atque  duodenis  opii  granis  in  fingulos 
dies,  per  quatuordecim  dierum  fpatium, 
affumptis,  ut  nihilo  melius,  ita  non  pe- 
jus,ffiefe  habuit. 

u  Jam  que  inundto  mercurio  frican¬ 
dum,  ejus  effediibus,  in  hujus  ipfius 
morbi  curatione,  a  fratre  meo  mecum 
communicatis,  impulfus  putavi  ;  eo¬ 
dem  que  tempore  opii  ufu  non  defiften- 
dum  judicavi. 

“  Itaque 

‘‘Itaque  binis  in  die  drachmis  ungu¬ 
enti  mercurialis  adhibitis,  cutis  cum  cura 

f 

quotidie  adfrida  eft.  Quo  fado,  et  fex' 
diebus'  praeteritis,  homo,  licet  neque  fpu~ 
tum  memorabilius,  neque  malus  fpiritus 
odor,  neque  oris  moleftia  fuerit,  haud 
ambigue  melius  fe  habere  coepit.  Decem 
vero  diebus  elapfis,  et  duabus  mercurii 
unciis  et  femifife  in  curationem  adhibitis, 
mufculi  multum  relaxabantur,  et  omnia 
mala  cito  decedere  videbantur.’" 

v  f' 

Perducto  quacunque  ad  finem  hoc 
fermone,  -egregio  viro  Monroio,  unde 
hanc  curationis  hiftoriam  et  multa  bene¬ 
ficia  accepi,  item  praeclaris  viris  Cul- 
leno  et  Gregorio,  cum  ob  alia  bene¬ 
ficia,  tum  quia  cum  gravi  me  morbo  con- 
flidlantem  infigni  arte  et  cura  fuhleva- 
runt,  omnibufque  pariter  meis  in  medi¬ 
cina  praeceptoribus,  ob  pulcherrimum 
dodrinae  oblatum  frudum,  haud  fidas 
gratias  ago. 

